বাংলাদেশ ব্যাংক মনে করে, ১৯৯৫-৯৬ ও ২০০৫-০৬ দুই ভিত্তি বছরের সিপিআই পাশাপাশি প্রকাশ করা হলে গবেষকদের জন্য সুবিধা হবে। শুধু তাই নয়, প্রয়োজন অনুযায়ী তারা যে কোনো একটি ভিত্তি বছরের সিপিআই ব্যবহার করতে পারবেন। ভিত্তি বছর পরিবর্তনের ক্ষেত্রে নতুন ও পুরনো দুই ভিত্তি বছরের সিপিআই সাধারণত এক বছরের পাশাপাশি প্রকাশ করা হয়ে থাকে। এরই মধ্যে বিবিএস থেকে দুই ভিত্তি বছরের সিপিআই এক বছর অর্থাৎ বিগত অর্থবছরে পাশাপাশি প্রকাশ হয়েছে। নতুন ভিত্তি বছর ২০০৫-০৬-এর মূল্যস্ফীতি পুরনো ভিত্তি বছর ১৯৯৫-৯৬-এর তুলনায় কম।